**Queensrÿche** er et progressiv metal/heavy metal-band som ble startet i 1981.

Bandet er opprinnelig fra Bellevue, nær Seattle, i delstaten Washington. Queensrÿche er mest kjent for konseptalbumet *Operation: Mindcrime* (1988), og balladen «Silent Lucidity» ifra musikkalbumet *Empire* (1990). I 16 år, fra 1981–1997, beholdt Queensrÿche sin originale besetning. Bandet har solgt over 20 millioner musikkalbum, hvorav seks millioner i USA.

Historien
---------

Michael Wilton og Chris DeGarmo spilte sammen i garasjeband i gymnastiden. Etter gymnaset begynte Michael på «Cornish College of the Arts» i Seattle, hvor han studerte jazz og klassisk musikk. Her møtte han Eddie Jackson og Scott Rockenfield. Michael og Scott startet et band med navn «Cross+Fire». Senere fikk de med seg Eddie og Chris, og byttet navn til «The Mob».

### Begynnelsen (1982–1983)

I 1982 møtte de Geoff Tate, og de skiftet navn til «Queensrÿche». De spilte inn det selvtitulerte debutalbumet *Queensrÿche* med penger de hadde tjent på deltidsjobber. Albumet som var en EP ble utgitt på eget forlag, «206 Records», i 1983. Bandet ble signet til EMI samme år og albumet ble gitt ut på nytt, og gikk til #81 på Billboard album listen.

### *The Warning* og *Rage for Order* (1984–1987)

Bandet reiste etter EP turneen til London for å spille inn albumet *The Warning*. Produsent var James Guthrie som hadde jobbet tidligere med Judas Priest og Pink Floyd. Albumet nådde #61 på Billboard album listen, noe som var en middels suksess. Så fulgte bandets første fulle USA turne, som oppvarmingsband for Kiss. I 1986 kom albumet *Rage for Order*, og med den kom et nytt design og sound med bandet. Det inneholdt mere keyboard enn gitar, og musikkstilen beveget seg mot prog metal. En musikkvideo ble innspilt for sporet «Gonna Get Close to You», opprinnelig innspilt i 1984 av Lisa Dalbello.

### *Operation: Mindcrime* og suksess (1988–1996)

Queensrÿche med Pamela Moore på Mindcrime II-konsert
I 1988 utga Queensrÿche albumet *Operation: Mindcrime*, et konseptalbum som mottok massiv positiv kritikk og fikk kommersiell suksess. Albumet handler om en rusmiddelavhengig mann som blir dopet til å utføre mord for en undergrunnsbevegelse, og hans kjærlighet til «Sister Mary» (sunget av Pamela Moore), som han blir tvunget til å ta livet av. Bandet turnerte mye i 1988 og 1989 med blant andre Def Leppard, Guns N' Roses og Metallica.

Albumet *Empire* i 1990 brakte bandet til høyden av sin kommersielle popularitet. Den endte på #7 på Billboard-listen og solgte mer en 3 millioner kopier i USA, mer enn de forrige 4 album til sammen. Balladen «Silent Lucidity» ble bandets første Topp 10-singel. Selv om den sosiale samvittigheten var tonet ned i tekstene, var arrangementene på albumet mer rett frem en noengang tidligere.

Den etterfølgende *Building Empires*-turneen var den første fulle turne bandet hadde som hovedband. De utnyttet dette med å utføre *Operation: Mindcrime* i sin helhet + spor fra *Empire*. Turneen varte i 18 måneder, det lengste bandet hadde turnert sålangt. Den hadde også inkludert en *MTV Unplugged*-opptreden i Warner Bros. Hollywood Studios i Los Angeles den 27. april 1992.

Etter en pause kom albumet *Promised Land* i oktober 1994, med et etterfølgende CD-ROM-spill rundt Promised Land-temaet, i mars 1996. Albumet debuterte på #3 og fikk platina, men oppnådde ikke samme suksess som *Empire* hadde oppnådd. Dette kan muligens skyldes grunge-bølgen (som ironisk nok kom fra Seattle) som tok vekk mye av fokuset på heavy metal.

### Store forandringer (1997–1998)

Queensrÿche slapp sitt syvende studioalbum *Hear in the Now Frontier* i mars 1997, til blandet kritikk. Det debuterte på #19 plass, men forsvant fort fra listen. Lyden og stilen var forenklet og mange fans mente at grunge-stilen hadde influert albumet for mye. Uansett fikk singlene «Sign of the Times» og «You» en del spilletid på radio. Kun en måned ute i turneen ble Geoff syk, og konserter ble avlyst for første gang. Som om ikke det var nok gikk plateselskapet EMI konkurs. Bandet måtte bruke egne penger for å finansiere resten av turneen, som endte etter kun to måneder. De måtte av kontraktårsaker spille noen jobber i Sør-Amerika, og det var da Chris annonserte at han skulle forlate bandet.

### Videre eksperimentering (1998–2001)

Chris ble erstattet av gitarist og produsent Kelly Gray, som spilte sammen med Geoff i «Myth», tidlig på 1980-tallet. Første albumet Kelly var med på var *Q2K* som kom i 1999, og var det første på Atlantic Records. Albumet var i samme stil som den forrige, og ble heller ikke spesielt godt mottatt av fansen, samme med Kelly. Den synkende populariteten gjorde at bandet nå turnerte på teatre og klubber, istedenfor arenaer og utendørs amfiteatre. Bandet var misfornøyd med den manglende støtten de mente de fikk ifra Atlantic, så etter *Greatest Hits*-albumet i 2000, byttet de til Sanctuary Records i 2001. Juli samme år spilte de flere konserter på Moore Theater i Seattle. Konsertene ble innspilt og gitt ut på albumet *Live Evolution* i september 2001. Kelly forlot bandet kort tid etter.

### *Tribe*-åra (2001–2004)

Bandet gikk i studio som en kvartett våren 2003 for å spille inn albumet *Tribe*. I april ble det kunngjort at Chris DeGarmo var tilbake, men at det var usikkert hva som ville skje fremover. I juli kom albumet som var det første med nytt materiale på Sanctuary Records. Chris spilte på albumet og var med og skrev 4 låter, ble ikke offisielt med i bandet og deltok heller ikke på turneen. Kellys offisielle erstatning ble Mike Stone, som deltok på *Tribe*-turneen, men Michael overtok nå Chris lederrolle på gitar. I 2003 gikk bandet på turne sammen med Dream Theater som også er et progressiv metal-band. Konsertene endte med at bandene spilte flere sanger sammen. De hadde med Fates Warning, et annet prog. metal-band som support. Det ble gitt ut et konsertalbum og en DVD fra turneen; The Art of Live, med 2 coverlåter sammen med Dream Theater.

### *Mindcrime II* og *Take Cover* (2004–2007)

Pamela Moore som «Sister Mary»  
 på *Mindcrime II*
Juli 2004 annonserte Queensrÿche en kommende oppfølger til 1988 suksessen *Operation: Mindcrime*, *Operation: Mindcrime II*. Albumet ble utgitt internasjonalt 31. mars 2006, og skulle gi svar på en del av spørsmålene som kom etter det første *Mindcrime*-konseptalbumet. Dette var det første albumet på nytt plateselskap, Rhino Entertainment, som de signerte med i 2005. Ronnie James Dio hadde vokalen for Dr. X denne gang. Albumet debuterte på #14, det høyeste siden 1997. Bandet gikk på turne hvor de var headlinere, og hadde med Pamela Moore igjen som «Sister Mary». Konsertene inneholdt begge albumene i sin helhet. Dio opptrådte på Gibson Amphitheatre i Universal City i California, med vokalen til Dr. X, og video av dette ble vist på de påfølgende konsertene. Dette opptaket er også ekstramateriell på 2007 DVD-utgivelsen av konserten *Mindcrime at the Moore*.

9. august 2007 annonserte bandet et nytt Greatest Hits-album, med navnet *Sign of the Times*. Albumet ble utgitt 28. august 2007. 13. november samme år kom et album med kun coverlåter; *Take Cover*, med låter av blant andre U2, The Police, Black Sabbath, Queen og Pink Floyd. Det var bandets andre utgivelse på Rhino.

### American Soldier og Dedicated to Chaos (2008–2011)

5. mars 2008 annonserte bandet på MySpace siden sin at konseptalbumet *American Soldier* var under innspilling, og 31. mars 2009 ble albumet utgitt. Første singel fra albumet var «If I Where King». Konseptet på albumet er krig, og Geoff Tate intervjuet amerikanske soldater som deltok i kriger fra andre verdenskrig og frem til 2009 om deres opplevelser, og gjengir dette på albumet. Mike Stone annonserte sin fratreden fra bandet 3. februar 2009. Oppgitt årsak var at han ønsket å bruke mer tid på sideprosjektet Speed-X. Wilton spilte alle gitarspor på *American Soldier*, og Parker Lundgren, som spilte på soloturneen til Tate, erstattet Stone på 2009-turneen.

Albumet *Dedicated to Chaos* ble utgitt sommeren 2011. Det er bandets 30-årsjubileumsalbum, og bandets tolvte studioalbum. Det er det første på plateselskapet Roadrunner Records.

### Geoff Tate blir erstattet (2012)

Etter rykter om en episode hvor Tate hadde truet et annet bandmedlem med kniv og annet uro, holdt bandet (uten Tate) konserter i Seattle tidlig i juni 2012 med vokalist Todd La Torre fra Crimson Glory som frontmann, under det nye bandnavnet Rising West. Det ble spilt kun eldre klassiske Queensrÿche-sanger under konsertene. Queensrÿche skulle også åpne for Scorpions 11. juni, men Tate og hans soloband stilte istedenfor. Dette førte til enda mere rykter, og det ble så kjent to uker senere at Geoff Tate ikke lengre er medlem av bandet, og at Todd La Torre er Queensrÿches nye vokalist. En pressemelding ble utgitt hvor Scott Rockenfield uttalte blant annet: 

> Over the past few months, there have been growing creative differences within Queensryche. We want our fans to know that we hoped to find a common resolution, but in the end parting ways with Geoff was the best way for everyone to move forward in a positive direction.  
>   
> I de siste månedene har det vært kreativ uenighet innen Queensrÿche. Vi vil at våre fans skal vite at vi håpte å komme til enighet, men til slutt så var det å skille vei med Geoff det beste for alle for å kunne gå videre på beste måte.
> 
> 
> Hard Rock Hideout
> 
> 

Tate uttalte i et intervju med Rolling Stone kort tid etter at det hadde vært en episode i São Paulo i Brasil hvor han hadde angrepet Rockenfield og dyttet Wilton så han falt, etter at Rockenfield skulle ha sagt: «We just fired your whole family, and you're next». (*Vi sparket akkurat familien din og du er nestemann*), hvor han refererte at de (bandet minus Tate) hadde sparket tre familiemedlemmer av Tate som jobbet for bandet (manageren, en gitartekniker og kontormedarbeideren). Det hele begynte med at Tate konfronterte resten av bandet rett før konserten om ryktene at han skulle erstattes. Tate uttalte i intervjuet at han har tatt ut søksmål mot resten av bandet angående diverse rettigheter osv. Han uttalte også at han regnet med at hovedårsaken til han ble sparket var økonomisk relatert.

Geoff Tate sitter med kontrollen på www.queensryche.com og Facebook-siden til bandet, og 1. september 2012 gikk han ut og annonserte at han vil fortsette under navnet Queensrÿche med nye musikere i tillegg til han selv (Rudy Sarzo, Bobby Blotzer, Glen Drover, Kelly Gray og Randy Gane). Dette på tross at det opprinnelige Queensrÿche eksisterer uten ham.

Bandmedlemmer
-------------

Geoff Tate med Queensrÿche på Norway Rock Festival 2010  Foto: Rockman 

| **Nåværende medlemmer** |
| --- |
| Navn | Instrument | Medlem |
| Todd La Torre | Vokalist | 2012– |
| Michael Wilton | Gitar | 1981– |
| Eddie Jackson | Bass | 1981– |
| Casey Grillo | Trommer | 2018– |
| Parker Lundgren | Gitar | 2012– |
| **Tidligere medlemmer** |
| Navn | Instrument | Medlem |
| Geoff Tate | Vokalist | 1981–2012 |
| Chris DeGarmo | Gitar | 1981–1997, 2003 |
| Kelly Gray | Gitar | 1998–2001 |
| Mike Stone | Gitar | 2003–2009 |
| Scott Rockenfield | Trommer | 1981–2018 |
| **Gjesteartister** |
| Navn | Rolle | Album |
| Pamela Moore | Sister Mary | Operation: Mindcrime I & II |
| Ronnie James Dio | Dr.X | Operation: Mindcrime II |
| Dream Theater |  | The Art of Live (DVD) |
| Casey Grillo | Trommer | Konserter 2017–2018 |
|

### Tidslinje

Diskografi
----------

Mike Stone i Barcelona
Queensrÿche i Barcelona, Mindcrime I & II turne

| **Studioalbum** |
| --- |
| Utgivelsesår | Tittel | Plateselskap | Listeposisjon | Salgstrofeer |
| 1983 | *Queensrÿche* | 206 Records | 81 (USA) | Gullplate (USA) |
| 1984 | *The Warning* | EMI Records | 61 (USA) | Gullplate (USA) |
| 1986 | *Rage for Order* | EMI Records | 47 (USA) | Gullplate (USA |
| 1988 | *Operation: Mindcrime* | EMI Records | 50 (USA) | Platinaplate (USA) |
| 1990 | *Empire* | EMI Records | 7 (USA) | 3 x Platina (USA) Sølv (GBR) Platina (CAN) |
| 1994 | *Promised Land* | EMI Records | 3 (USA | Platinaplate (USA) Gullplate (CAN) |
| 1997 | *Hear in the Now Frontier* | EMI Records | 19 (USA) |  |
| 1999 | *Q2K* | Atlantic Records | 46 (USA) 11 (Top Internet Albums) |  |
| 2003 | *Tribe* | Sanctuary Records | 56 (USA) |  |
| 2006 | *Operation: Mindcrime II* | Rhino Entertainment | 14 (USA)14 (Top Internet Albums) |  |
| 2007 | *Take Cover* | Rhino Entertainment | 173 (USA) |  |
| 2009 | *American Soldier* | Rhino Entertainment | 25 (USA) |  |
| 2011 | *Dedicated to Chaos* | Roadrunner Records | 70 (USA) |  |
| 2013 | *Queensrÿche* | Century Media | 23 (USA) |  |
| **Konsertalbum** |
| Utgivelsesår | Tittel | Plateselskap | Listeposisjon | Salgstrofeer |
| 1992 | *Operation: LIVEcrime* | EMI Records | 38 (USA) |  |
| 2001 | *Live Evolution* | Sanctuary Records | 143 (USA)20 (Top Internet Albums) |  |
| 2004 | *The Art of Live* | Sanctuary Records |  |  |
| 2007 | *Extended Versions* | Sony BMG |  |  |
| 2008 | *Mindcrime at the Moore* | Rhino Entertainment |  |  |
| **Samlealbum** |
| Utgivelsesår | Tittel | Plateselskap | Listeposisjon | Salgstrofeer |
| 1990 | *Evolution Calling*, | EMI Records | (promo-album) | (promo-album) |
| 2000 | *Greatest Hits* | Capitol Records | 149 |  |
| 2003 | *Classic Masters* | Capitol Records |  |  |
| 2007 | *Sign of the Times: The Best of Queensrÿche* | Capitol Records |  |  |
| **Video** |
| Utgivelsesår | Tittel | Plateselskap | Listeposisjon | Salgstrofeer |
| 1985 | *Live in Tokyo* | Sony BMG |  |  |
| 1989 | *Video: Mindcrime* | EMI Records |  | Platinaplate (USA) |
| 1991 | *Operation: LIVEcrime* | EMI Records |  | 2 x Platinaplate (USA) |
| 1993 | *Building Empires* | EMI Records |  | Gullplate (USA) |
| 2001 | *Live Evolution* | Sanctuary Records |  |  |
| 2004 | *The Art of Live* | Sanctuary Records |  |  |
| 2007 | *Mindcrime at the Moore* | Rhino Entertainment |  | Gullplate (USA) |
|

Se også
-------

* Dream Theater
* Fates Warning

Referanser
----------

1. ↑  – "Dedicated to Chaos" – This Summer![*død lenke*]
2. ↑  Metal Sludge - Operation Knifecrime? Trouble in the Queensryche camp
3. ↑  Loudwire - Queensryche Members Form Side Project Following Rumored Knife-Wielding Incident
4. ↑  Loudwire - Rising West Deliver Queensryche Classics During Debut Performance in Seattle
5. ↑  «hard Rock Hideout - Geoff Tate Leaves Queensryche; Todd La Torre is Queensryche’s New Singer». Arkivert fra originalen 7. september 2013. Besøkt 21. juni 2012.
6. ↑  Loudwire - Queensryche Part Ways With Geoff Tate, Name Todd La Torre New Singer
7. ↑
8. ↑  Queensryche - New Lineup Arkivert 4. september 2012 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Queensrÿche – kategori av bilder, video eller lyd på Commons Rediger på Wikidata
* (en) Queensrÿche på Internet Movie Database Rediger på Wikidata
* (en) Queensrÿche på Apple Music Rediger på Wikidata

* (en) Queensrÿche på Discogs Rediger på Wikidata

* (en) Queensrÿche på MusicBrainz Rediger på Wikidata

* (en) Queensrÿche på Encyclopaedia Metallum Rediger på Wikidata

* (en) Queensrÿche på SoundCloud Rediger på Wikidata

* (en) Queensrÿche på Spotify Rediger på Wikidata

* (en) Queensrÿche på Songkick Rediger på Wikidata

* (en) Queensrÿche på Last.fm Rediger på Wikidata

* (en) Queensrÿche på Genius — sangtekster Rediger på Wikidata

* (en) Queensrÿche på AllMusic Rediger på Wikidata
* Queensrÿche på Twitter Rediger på Wikidata

* Queensrÿche på Facebook Rediger på Wikidata

* Queensrÿche på Instagram Rediger på Wikidata

* Queensrÿche på YouTube Rediger på Wikidata

* Queensrÿche på Myspace Rediger på Wikidata

* Queensrÿche på Myspace Rediger på Wikidata

| * v
* d
* r
Queensrÿche |
| --- |
| Medlemmer | 

|  |  |
| --- | --- |
| Nåværende | 
* Todd La Torre
* Michael Wilton
* Eddie Jackson
* Parker Lundgren
* Casey Grillo

 |
| Tidligere | 
* Chris DeGarmo
* Kelly Gray
* Mike Stone
* Geoff Tate
* Scott Rockenfield

 |
| Studio- og live | 
* Pamela Moore

 |

 |
| Studioalbum | 
* *Queensrÿche* (EP) (1983)
* *The Warning* (1984)
* *Rage for Order*  (1986)
* *Operation: Mindcrime*  (1988)
* *Empire* (1990)
* *Promised Land* (1994)
* *Hear in the Now Frontier* (1997)
* *Q2K* (1999)
* *Tribe* (2003)
* *Operation: Mindcrime II* (2006)
* *Take Cover* (2007)
* *American Soldier* (2009)
* *Dedicated to Chaos* (2011)
* *Queensrÿche* (2013)
* *Condition Hüman* (2015)
* *The Verdict* (2019)

 |
| Konsertalbum | 
* *Operation: LIVEcrime* (1991)
* *Live Evolution* (2001)
* *The Art of Live* (2004)
* *Extended Versions* (2007)
* *Mindcrime at the Moore* (2007)

 |
| Samlealbum | 
* *Evolution Calling* (Promo 1990)
* *Greatest Hits* (2000)
* *Classic Masters* (2003)
* *Sign of the Times: The Best of Queensrÿche* (2007)

 |
| Video | 
* *Live in Tokyo* (1984)
* *Video: Mindcrime* (1989)
* *Operation: LIVEcrime* (1991)
* *Building Empires* (1992)
* *Live Evolution* (2001)
* *The Art of Live* (2004)
* *Mindcrime at the Moore* (2007)

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |